نیکولایف ایکی اوزای اوچوشدا ایشتیراک ائتدی: ووْستوْک ۳ و سایوُز ۹. بو مأموریت‌لرین چاغری کوْدو شاهین ایدی (روس. Со́кол). هر ایکی اوچوشدا دا اوزایدا ان اوزون قالما رکوردلارینی قیردی. ووْستوک ۲ و سایوُز ۸ مأموریت‌لرینده احتیاط اوزایچی کیمی ده خیدمت ائتمیشدیر. ۲۲ ژانویه ۱۹۶۹-جو ایلده نیکولایف شوروی ظابیطی ویکتور ایلیین طرفیندن لئونید برژنف ه ائدیلن سوی-قصددن قورتولدو. ۲۶ ژانویه ۱۹۸۲-جی ایلده اوزایچی‌لیقدان آیریلدی.